અમરેલી જીલ્લામાં ગત રાત્રિથી વરસી રહેલા વરસાદને પગલે નીચાણવાળા વિસ્તારમાં પાણી ભરાઈ ગયા છે. અમરેલીના ૧૧ તાલુકા મથકોમાંથી નવ તાલુકા મથકોમાં ધોધમાર વરસાદ ચાલુ છે જાફરાબાદમાં સાડા છ ઇંચ ઉપરાંતનો વરસાદ તો રાજુલામાં ચાર થી પાંચ ઇંચ વરસાદ પડતા નીચાણવાળા વિસ્તારોમાં પાણી ભરાઈ ગયા છે. વળી સ્થાનિક શાળામાં ત્રણ ત્રણ ફૂટ સુધી પાણી ભરાઈ જતા વિદ્યાર્થીઓને રજા આપી દેવી છે જયારે સાવરકુંડલાના વંડા અને વીજપડીમાં ધોધમાર ત્રણ ઇંચ વરસાદ વરસી ગયો છે જયારે અમરેલી જીલ્લાનું છેવાડાનું અને સાવરકુંડલા તાલુકાના ગામ પીપરડીની પરીસ્થિતિ વધુ દયનીય બની છે પીપરડી આખું ગામ હાલમાં બેટમાં ફેરવાઈ ગયું છે.